Hvis ingen har noen innvendinger, vil jeg etterkomme anmodningen.
Fungerende president vil anmode sekretæren for det forrige Storting, Signe Øye, om midlertidig å fungere som sekretær. Det ble deretter foretatt navneopprop. Følgende representanter var fraværende: Rolf Terje Klungland, Sonja Irene Sjøli, Julie Christiansen, Ulf Erik Knudsen, Åse Wisløff Nilssen, Øyvind Halleraker, Silja Ekeland, Asmund Kristoffersen, Karita Bekkemellem Orheim, Elisabeth Røbekk Nørve, Berit Brørby, Thore A. Nistad, Lars Rise, Ine Marie Eriksen, Hans R. Kjæstad, Bjørg Tørresdal, Finn Martin Vallersnes, Hallgeir H. Langeland, Sigbjørn Molvik, Bror Yngve Rahm, Øyvind Korsberg, Synnøve Konglevoll, Per Sandberg, Arne Lyngstad, Michael Momyr, Per Erik Monsen og May Hansen. Følgende representanter hadde meldt forfall: Lars Rise, Arne Lyngstad og Michael Momyr. Fra 17 av de øvrige fraværende representantene forelå det permisjonssøknader[[se nedenfor]]
Fungerende president foreslår at den sist benyttede forretningsorden, med den endring som ble vedtatt av Stortinget 28. februar 2002, blir gjort gjeldende inntil videre. – Det anses vedtatt. Det foreligger en rekke permisjonssøknader: fra representantene Hallgeir H. Langeland og Sonja Irene Sjøli om permisjon i tiden fra og med 1. oktober til og med 8. oktober, fra representantene Bror Yngve Rahm og Finn Martin Vallersnes i tiden fra og med 1. oktober til og med 9. oktober og for representanten Per Erik Monsen i tiden fra og med 1. oktober til og med 10. oktober – alle for å delta i De forente nasjoners 57. ordinære generalforsamling i New Yorkfra representantene Øyvind Halleraker, May Hansen, Øyvind Korsberg, Asmund Kristoffersen, Sigbjørn Molvik, Thore A. Nistad og Bjørg Tørresdal om permisjon tirsdag 1. oktober samt fra representantene Berit Brørby og Rolf Terje Klungland om permisjon i dagene 1. og 2. oktober – alle for å delta i Nordisk Råds delegasjon til den 11. parlamentariske Østersjø-konferansen i St. Petersburgfra representantene Julie Christiansen, Hans R. Kjæstad og Per Sandberg om permisjon i tiden fra og med 1. oktober til og med 17. oktober – alle for å delta på totalforsvarskurs ved Forsvarets Høgskolefra representanten Silja Ekeland om sykepermisjon fra og med 1. oktober og inntil viderefra representanten Åse Wisløff Nilssen om velferdspermisjon i tiden fra og med 1. oktober til og med 10. oktoberfra representanten Jorunn Ringstad om permisjon i dagene 2. og 3. oktober for å delta som Europarådets valgobservatør ved parlamentsvalget i Bosnia-Hercegovina Disse søknader foreslås behandlet straks og innvilget. – Det anses vedtatt. Etter forslag fra presidenten ble enstemmig besluttet: Fra første vararepresentant for Vestfold fylke, Vidar Andersen, foreligger søknad om å bli fritatt for å møte under representanten Per Erik Monsens permisjon. Denne søknaden foreslås behandlet straks og innvilget. – Det anses vedtatt. Andre vararepresentant for Hordaland fylke, Bente Gunn Håtuft, oppholder seg for tiden utenlands og er av den grunn forhindret fra å møte på Stortinget. Følgende vararepresentanter foreslås innkalt for å møte i permisjonstiden: For Vest-Agder fylke: Mette Gundersen For Akershus fylke: Mette Korsrud og Anette M. Solli For Hedmark fylke: Yngvar Aarebrot For Hordaland fylke: Erlend Nornes og Monica Mæland For Møre og Romsdal fylke: Ottar Kaldhol For Oppland fylke: Reidun Gravdahl og Morten Ørsal Johansen For Oslo: Brit I.H. Andreassen For Rogaland fylke: Sølve Sivertsen, Inger Lise Aarrestad og Ingrid Fiskaa For Sogn og Fjordane fylke: Liv Signe Navarsete For Telemark fylke: Henriette Westhrin og Inger Stokstad For Troms fylke: Per-Willy Amundsen For Nord-Trøndelag fylke: Robert Eriksson For Vestfold fylke: Per Arne Olsen For Østfold fylke: Linn Laupsa
Mette Gundersen, Mette Korsrud, Anette M. Solli, Yngvar Aarebrot, Erlend Nornes, Monica Mæland, Ottar Kaldhol, Reidun Gravdahl, Morten Ørsal Johansen, Brit I.H. Andreassen, Sølve Sivertsen, Inger Lise Aarrestad, Ingrid Fiskaa, Henriette Westhrin, Inger Stokstad, Per-Willy Amundsen, Robert Eriksson, Per Arne Olsen og Linn Laupsa er til stede og vil ta sete.
Det skal så foretas valg av presidenter og sekretærer. Fungerende president vil i den forbindelse referere forretningsordenens § 4, femte og sjette ledd, som lyder: «Ved det første valg i valgperioden av presidenter og visepresidenter foregår avstemningene ved sedler uten underskrift. Ved senere valg i samme valgperiode gjelder reglene i § 44 første ledd bokstav d første og annet punktum.Ved valg av presidenter og sekretærer kreves vanlig flertall, dvs. over halvparten av de avgitte stemmer. Oppnår ingen av kandidatene slikt flertall ved første valg eller ved fritt omvalg, foretas bundet omvalg mellom de to kandidater som har fått det største stemmetall[[jf. § 45 pkt. b]] Nevnte bestemmelse i forretningsordenen innebærer altså at valg av presidenter og visepresidenter nå kan foretas på vanlig måte, uten bruk av stemmesedler. Fungerende president vil da foreslå at vi stemmer på vanlig måte. – Ingen har ytret seg mot det, og det anses vedtatt. Fungerende president ber om forslag på Stortingets president.
Jeg har den glede å foreslå Jørgen Kosmo.
Jørgen Kosmo er foreslått valgt til Stortingets president. Andre forslag foreligger ikke.
Presidenten ber så om forslag på Stortingets visepresident.
Jeg foreslår Inge Lønning.
Inge Lønning er foreslått valgt til Stortingets visepresident. Andre forslag er ikke framkommet.
Det skal så velges sekretær og visesekretær samt første og andre varapresident og varasekretær i Stortinget. Presidenten ber om forslag på sekretær.
Jeg foreslår Signe Øye.
Signe Øye er foreslått. – Andre forslag er ikke framkommet. Det voteres på vanlig måte.
Presidenten ber om forslag på visesekretær.
Jeg foreslår Sonja Irene Sjøli.
Sonja Irene Sjøli er foreslått som visesekretær. – Andre forslag er ikke framkommet. Det voteres på vanlig måte.
Det skal så velges første og annen varapresident i Stortinget. Presidenten vil først be om forslag på første varapresident.
Jeg foreslår Eirin Faldet.
Eirin Faldet er foreslått som første varapresident. – Andre forslag foreligger ikke. Det voteres på vanlig måte.
Stortinget har da kommet til valget av andre varapresident. Presidenten ber om forslag.
Jeg foreslår Kari Lise Holmberg.
Kari Lise Holmberg er foreslått. – Andre forslag foreligger ikke. Det voteres på vanlig måte.
Det skal til slutt velges varasekretær. Presidenten ber om forslag.
Jeg tillater meg å foreslå Per Erik Monsen.
Per Erik Monsen er foreslått som varasekretær. – Andre forslag foreligger ikke. Det voteres på vanlig måte.
Presidenten foreslår at de innkalte vararepresentantene Mette Gundersen,Anette M. Solli, Erlend Nornes, Morten Ørsal Johansen, Brit I. H. Andreassen, Henriette Westhrin og Per-Willy Amundsen innvelges i Lagtinget for den tid de møter for henholdsvis representantene Rolf Terje Klungland, Julie Christiansen, Øyvind Halleraker, Thore A. Nistad, Hans R. Kjæstad, Sigbjørn Molvik og Øyvind Korsberg. – Det anses vedtatt. Presidenten foreslår at Stortinget nå avbryter sine forhandlinger for at Lagtinget og Odelstinget kan tre sammen og velge presidenter og sekretærer. – Det anses vedtatt. Stortinget fortsetter sine forhandlinger etter at Lagtinget og Odelstinget har konstituert seg.
Presidenten erklærer Norges 147. Storting lovlig konstituert. Presidenten foreslår at underretning om dette sendes Hans Majestet Kongen gjennom Regjeringens sjef, for at denne kan innhente Kongens bestemmelse om tiden for Stortingets åpning. – Det anses vedtatt. Tidspunktet vil senere bli kunngjort. Presidenten ber om bemyndigelse til etter at Stortinget er erklært åpnet, og etter at trontalen og beretningen om rikets tilstand er overlevert, å utbringe det sedvanlige ønske for Kongen og fedrelandet – og anser denne bemyndigelse som gitt. Presidenten ber videre om Stortingets bemyndigelse til å oppnevne en deputasjon på sju representanter til å motta Hans Majestet Kongen ved Stortingets åpning – og anser også denne bemyndigelse som gitt. Som deputasjon oppnevnes representantene Heidi Larssen, leder, Carl I. Hagen, Afshan Rafiq, Heikki Holmås, Bjørgulv Froyn, Lars Rise og Siv Jensen. Presidenten ber videre om Stortingets bemyndigelse for Presidentskapet til etter alminnelig praksis å utføre forskjellige forretninger som tilligger Presidentskapet, og tar opp følgende forslag: «Presidentskapet bemyndiges til å la oppta og redigere debattene i Stortinget og dets avdelinger i samsvar med den gitte instruks samt til enhver tid å treffe de bestemmelser som måtte kreves i anledning av utgivelsen av Stortingstidende, innstillinger, dokumenter og lover.» – Presidentskapets forslag anses enstemmig vedtatt. I anledning av Stortingets høytidelige åpning har Oslo Biskop innbudt Stortingets representanter til gudstjeneste i Oslo Domkirke i dag, tirsdag 1. oktober, kl. 17. Gudstjenesten vil bli holdt av biskop Gunnar Stålsett og domprost Olav Dag Hauge. Før møtet heves vil presidenten gjøre oppmerksom på at tidspunktet for budsjettets framleggelse er torsdag 3. oktober kl. 10.